
                                                                                                                     13.07.2026
                                                Comunicat de presă
Absolvenții claselor a XII-a, din județul Cluj, rămân primii în clasamentul național, privind rezultatele înregistrate în prima sesiune a examenului național de Bacalaureat, 2026, după soluționarea contestațiilor

Ministerul Educației și Cercetării, Inspectoratul Școlar Județean Cluj au publicat pe site-ul bacalaureat.edu.ro, rezultatele obținute de către absolvenții studiilor liceale care au susținut probele scrise din cadrul examenului național de Bacalaureat, în sesiunea iunie-iulie 2026, ca urmare a finalizării etapei de soluționare a contestațiilor. 
Rezultatele finale au fost afișate prin anonimizarea numelui și a prenumelui candidaților atât pe pagina web dedicată, cât și la avizierele celor 17 centre de examen organizate la nivelul județului Cluj, în concordanță cu prevederile art. 5 și ale art. 6 din Regulamentul UE 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date de abrogare a Directivei 95/46/CE (Regulamentul general privind protecția datelor – RGPD/GDPR).
 În județul Cluj, rata de promovare pentru promoția curentă a crescut de la 89,93% la 91,44%. De asemenea, comparativ cu afișarea rezultatelor inițiale, a crescut și rata de reușită pentru candidații din promoțiile anterioare, de la 29,18 %, înainte de contestații, la 34,65%, după soluționarea contestațiilor. 
Rata cumulată de promovare după etapa de soluționare a contestațiilor este de 87,10% 
În județul Cluj au fost depuse 1.635 de solicitări pentru reevaluarea lucrărilor. Dintre acestea, 1.082 de lucrări reevaluate au primit note mai mare, decât în evaluare inițială, 481 de lucrări au înregistrat note mai mici, în raport cu evaluarea inițială, iar 72 de lucrări scrise contestate, nu au înregistrat modificări ale notelor acordate inițial.
Astfel, în sesiunea iunie-iulie 2026 a examenului național de Bacalaureat, la nivelul județului Cluj, din totalul celor 4.311 de candidați prezenți au promovat 3.755 candidați, cu 78 mai mulți, în raport cu afișarea rezultatelor inițiale (3.677 de candidați înainte de soluționarea contestațiilor). Dintre aceștia, 3.641 de candidați aparțin promoției 2026, iar 114 candidați provin din promoțiile anterioare. 
Ca urmare a etapei de soluționare a contestațiilor 18 unități de învățământ preuniversitar, cu 4 mai multe, față de afișarea rezultatelor inițiale au înregistrat 100% rata de promovabilitate în sesiunea iunie-iulie 2026 a examenului național de Bacalaureat, după cum urmează: Colegiul de Muzică „Sigismund Toduță" Cluj-Napoca, Colegiul Național „Emil Racoviță" Cluj-Napoca,  Colegiul Național „Gheorghe Șincai" Cluj-Napoca, Colegiul Național „Mihai Viteazul" Turda, Colegiul Național Pedagogic „Gheorghe Lazăr" Cluj-Napoca, Colegiul Național Unitarian „Janos Zsigmond" Cluj-Napoca,  Liceul de Informatică „Tiberiu Popoviciu" Cluj-Napoca,  Liceul Teoretic „Apaczai Csere Janos" Cluj-Napoca,  Liceul Teoretic „ Avram Iancu” Cluj-Napoca, Liceul Teoretic Creștin „Pro Deo” Cluj-Napoca, Liceul Teoretic „Elf” Cluj-Napoca, Liceul Teoretic "Horea Cloșca și Crișan" Cluj-Napoca, Liceul Teoretic „Lucian Blaga" Cluj-Napoca, Liceul Teoretic „Nicolae Bălcescu" Cluj-Napoca, Colegiul Economic „Iulian Pop" Cluj-Napoca, Colegiul Național „George Barițiu" Cluj-Napoca,  Liceul Teoretic „Mihai Eminescu" Cluj-Napoca, Liceul Teoretic „Victor Babeș" Cluj-Napoca.
De asemenea, 44 din totalul celor 62 de unități de învățământ preuniversitar liceal din județul Cluj au înregistrat o rată de promovare de peste 80%. 
La nivelul județului Cluj, pe discipline de examen, au fost înregistrate 394 de note de 10 pe materii. Situația candidaților care au obținut note de 10 la probele scrise din cadrul examenului național de Bacalaureat, sesiunea iunie-iulie 2026, ulterior etapei de soluționare a contestațiilor, este următoarea:
· E.a) 21 candidați au obținut nota 10 la proba de Limba și literatura română;
· E.b) 4 candidați au obținut nota 10 la proba de Limba și literatura maternă;
· [bookmark: _GoBack]E.c) 192 de candidați au obținut nota 10 la proba obligatorie a profilului (Matematică/Istorie);
· E.d) 177 de candidați au obținut nota 10 la proba la alegere a profilului și a specializării.
Pentru a fi declarat promovat, un absolvent de liceu trebuie să îndeplinească, cumulativ, următoarele condiții: recunoașterea/echivalarea/ susținerea tuturor probelor de evaluare a competențelor lingvistice și digitale; susținerea tuturor probelor scrise și obținerea notei 5 (cel puțin) la fiecare dintre acestea; obținerea mediei 6 (cel puțin) la probele scrise.
A doua sesiune a examenului național de Bacalaureat se va desfășura în perioada 3-24 august 2026, fiind precedată de etapa de înscriere (14-21 iulie 2026). 

